钦定古今图书集成/明伦汇编/氏族典/第495卷 > 郑善果
## 钦定古今图书集成/明伦汇编/氏族典/第495卷 > 郑善果

按《唐书郑善果传》：“善果，郑州荥泽人。父诚，周大将军
开封县公，讨尉迟迥，战死。善果以死事子袭爵。隋开
皇初，进封武德郡公，为沂州刺史，累擢太子左庶子，
更封荥阳郡公。未几，检校大理卿，坐事免。会山东平，
持节为招抚大使，以选举失实，除名。后历刑部尚书。
贞观初，出为岐州刺史，以累去，复拜江州刺史，卒。”